Il-kandidat għat-tmexxija tal-Partit Nazzjonalista Bernard Grech qal li se jkompli bil-kampanja tiegħu wara li ġie infurmat illi t-tieni test tal- Covid-19 li għamel aktar kmieni llum, irriżulta wkoll fin-negattiv bħal dak li għamel jumejn ilu. Fl-aħħar jiem Grech qal li kien se jiżola lilu nnifsu wara li martu rriżultat pożittiv għall- Covid-19 . Fuq Facebook , Dr Grech qal li fuq pariri tal-professjonisti mediċi li qed jassistuh, issa jista' fiżikament ikompli din il-kampanja għall-elezzjoni ta' Kap tal-PN. Huwa rringrazzja lil dawk kollha li kkomunikaw miegħu f'dawn il-jiem u wassal ukoll messaġġ ta' apprezzament mingħand martu Annmarie li qed tirkupra u tinsab fi stat tajjeb ta' saħħa. Nawguraw lil Annmarie fejqan ta' malajr!